– Малітва “Ойча наш” – адна з тых, на якія ўказвае Евангелле, гэта – узор малітваў. Езус даў яе сваім вучням, калі яны папрасілі Яго навучыць іх маліцца. Першае важнае слова – “Ойча”. Пан Езус сам жыў з айцом і хацеў, каб Яго вучні звярталіся да Бога як да айца і былі паслухмяныя яму. Тут – і давер айцу, і адчуванне быць абароненым ім; у словах “Ойча наш” і матыў аб’яднання, бо, калі ў нас ёсць айцец, значыць, мы адна вялікая сям’я. У хрысціянскай філасофіі сям’я – вялікая сіла.